Okresná prokuratúra Nitra 
Damborského 1, 949 99 Nitra 1 	

Sp. zn. : 2 Pv 531/11/4403	Nitra, 2.6.2014
EEČ : 2-32-182-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Nitra
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 2.6.2014, spisová značka 2 Pv 531/11/4403, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
trestne stíhaný za prečin ublíženie na zdraví podľa § 157 odsek 1, odsek 2 písmeno a) Trestného zákona ,
ktorá mu bola uložená uznesením okresného prokurátora v Nitre pod sp. zn. 2 Pv 531/11 - 11 dňa 18.11.2011 s nadobudnutou právoplatnosťou 05.12.2011.

Uznesením prokurátora Okresnej prokuratúry XXXXX zo dňa 2.6.2014, spisová značka 2 Pv 531/11/4403, bola určená obvinenému skúšobná doba v trvaní 24 mesiacov.
Odôvodnenie:
Uznesením prokurátorky  Okresnej prokuratúry XXXXX, sp. zn.  2 Pv 531/11 - 11 dňa 18.11.2011 s nadobudnutou právoplatnosťou 05.12.2011, bolo podmienečne zastavené trestné stíhanie proti obvinenému XXXXX, ktorý bol trestne stíhaný za nedbanlivostný prečin ublíženie na zdraví podľa § 157 odsek 1 Trestného zákona a bola mu určená skúšobná doba v trvaní dvoch rokov.
Skúšobná doba trvala od 05.12.2011 do 05.12.2013.

Po ukončení skúšobnej doby boli na obvineného vyžiadané hodnotenia z miesta bydliska, od príslušného obvodného oddelenia Policajného zboru a z odboru všeobecnej vnútornej správy Okresného úradu XXXXX. K povesti obvineného bol vyžiadaný aj aktuálny odpis registra trestov. Na základe týchto správ bolo zistené, že obvinený počas skúšobnej bol jedenkrát priestupkovo postihnutý za mierne prekročenie rýchlosti jazdy podľa § 16 odsek 4 zákona č.8/2009 Z.z., za čo mu bola uložená bloková pokuta v sume 20,- €, čo je najnižšia výška pokuty za daný priestupok. 	Z odpisu registra trestov a zo správy Okresného úradu XXXXX vyplýva, že počas skúšobnej doby viedol riadny život, nedopustil sa žiadnych trestných činov a  odborom všeobecnej vnútornej správy nebol priestupkovo prejednávaný.

Pri skúmaní povahy a závažnosti jedného priestupku, ktorého sa obvinený počas dvojročnej skúšobnej doby podmienečného zastavenia trestného stíhania dopustil, možno prijať záver, že ani táto okolnosť neodporuje podmienke vedenia riadneho života, ktorý bol obvinený povinný viesť počas stanovenej skúšobnej doby. 
Na základe takto zistených skutočností, bolo spoľahlivo a bez všetkých pochybností zistené, že obvinený počas skúšobnej doby viedol riadny život, splnil podmienky skúšobnej doby a preto bolo rozhodnuté, že obvinený sa v skúšobnej dobe osvedčil.

Podľa § 217 odsek 4 Trestného poriadku, právoplatnosťou tohto uznesenia nastávajú účinky zastavenia trestného stíhania podľa § 9 odsek 1 písmeno e) Trestného poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Soňa Struhárová
prokurátorka